Kariim Khaan, porkileerjo keso ÑBH (CPI) foɗɗike golle mum hannde
Saakitaama ñannde :
Porokireerjo tataɓo ñaawirde bononndaaji hakku-leyɗeele CPI suɓaaɗo keso oo, fuɗɗoto golle hannde alarba. Karim Khan, briktaninaajo mo duuɓe cappanɗe jowi ko laabiyankoojo aduna yankoojo nantuɗi innde. O ardoto duuɓi jeenay ka CPI. Faatumata SI SAAWANE
Arane e piile habbiiɗe Karim Khan, no faati e laatinnde golle ɗe Faatu Bensuda ronki hommbude. Alhaali Omar El Beshir, laamɗo kiɗɗo Sudan mo Bensouda ronki nanngude ñaawa. Ñaawoore taƴaande e alhaali Loran GBAGBO laamɗo kiɗɗo Koddiwaar lewru tataɓuru ndee hitaande. Himo haani ndartude noone yiilirde makko nden ngam o waawa waɗude golle laatiiɗe. Ko ɗum woni taskaare nde annduɓe no golle CIP yahrata holli.
Hino farlii mo kadi ɗaɓɓugol pehe kese wallayɗe heɓude seedeeji. E hino le fehre CPI yaajaan, tawi kadi e leyɗe heewɗe yiɗaa gollidude e ndun suudu ñaawirdu. Alhaali leyɗeele Afrik heewuɗi no habbii Karim Khaan. Wano Sentrafrik, ñaawooje anti-balakaaɓe ɗiɗo Yekatom et Ngayssona. Gooto tawanooɗo e seleka'en naɓaaɗo ɗee balɗe to CPI ton. Koɗɗiwaar kadi, Simoon Gbagbo no haana nanngeede tefooje udditee e hoore makko. Mali kadi, alhaali Al Hassan no haani laaɓuude ɗoo e hitaande 2030 sa’i mo happu laamu Karim Khan timmata.
#CPI #KarimKhan #rfifulfulde
fuv_Latn fuv_Latn fuv_Latn fuv_Latn fuv_Latn dan_Latn